open-index/open-wikipedia-markdown huggingface dataset:
Διονύσιος ο Βυζάντιος

Ο **Διονύσιος ο Βυζάντιος** ήταν Έλληνας γεωγράφος ο οποίος έζησε τον 2ο αιώνα μ.Χ. και καταγόταν από την πόλη του Βυζαντίου.

## Ανάπλους Βοσπόρου

Ο Διονύσιος είναι κυρίως γνωστός για το γεωγραφικό έργο του με τίτλο *Ἀνάπλους Βοσπόρου*, γνωστό στα λατινικά ως *De Bospori navigatione*, στο οποίο περιγράφει την ακτογραμμή της θάλασσας του Βοσπόρου και την αρχαία πόλη του Βυζαντίου προτού αυτή γίνει Κωνσταντινούπολη τον 4ο αιώνα μ.Χ.. Ο *Ανάπλους* θεωρείται ως μια από τις πιο λεπτομερείς γεωγραφικές πραγματείες και περίπλους των αρχαίων χρόνων. Το έργο αυτό διασώθηκε στα λατινικά μέσα από τα κείμενα του Γάλλου εξερευνητή του 16ου αιώνα Πέτρου Γύλλιου.

## Ιστορικές αναφορές
Αναφορά του υπάρχει και στο Λεξικό Σούδα του 10ου αιώνα, όπου πέρα από τον *Ανάπλου*, ο Διόνυσος αναφέρεται πως υπήρξε και ο συγγραφέας του έργου *Περί θρήνων*, το οποίο είναι μια ποιητική συλλογή επικήδειων λόγων. 

Στον Διόνυσο επίσης αναφέρεται και ο γεωγράφος Στέφανος Βυζάντιος (6ος αιώνας) σχετικά με τη μαρτυρία του Διονυσίου ως προς την ετυμολογία της ονομασίας της Χρυσόπολης. Κατά τον 9ο αιώνα, είναι πιθανό πως ο πατριάρχης Φώτιος συμπεριέλαβε και τον Ανάπλου του Διονύσου στην γεωγραφική πραγματεία που εξέδωσε με τον ίδιο τίτλο -Ανάπλουν- και στην οποία συμπεριλαμβάνονταν και άλλα γεωγραφικά κείμενα από την αρχαιότητα όπως ο Περίπλους του Ευξείνου Πόντου.

## Παραπομπές


## Βιβλιογραφία
* Albrecht Dihle: *[https://books.google.com.ar/books?id=1wsOAAAAQAAJ&dq=%E2%80%A2%09Albrecht+Dihle,+Greek+and+Latin+Literature+of+the+Roman+Empire:+From+Augustus+to+Justinian,&source=gbs_navlinks_s&hl=es-419 Greek and Latin Literature of the Roman Empire: From Augustus to Justinian]*, Routledge, 1994, σελ. 235, ISBN 0-415-06367-1
* Rudolf Güngerich (επιμ.): *[https://books.google.com.ar/books?id=iVhA8sXDiSYC&q=G%C3%BCngerich,+ed.,+Anaplus+Bospori&dq=G%C3%BCngerich,+ed.,+Anaplus+Bospori&cd=2 Anaplus Bospori/De Bospori navigatione]. Latin & Greek*, Weidmann, 1927 (επανεκτυπώθηκε το 1958)
* Richard J.A. Talbert: *[https://books.google.co.uk/books?id=x_FHmc_E2uQC&redir_esc=y Barrington atlas of the Greek and Roman world: Map-by-map Directory]*, Princeton, 2000, ISBN 0-691-04945-9

## Εξωτερικοί σύνδεσμοι
* Το πλήρες κείμενο του ''Ανάπλους Βοσπόρου'', έκδοση 1874 του Carolus Wescher - archive.org

Κατηγορία:Αρχαίοι Έλληνες γεωγράφοι
Κατηγορία:Περίπλοι
Ανάπλους Βοσπόρου

Ο **«Ανάπλους Βοσπόρου»** (λατ. *De Bospori navigatione*) είναι έργο (το γνωστότερο) του αρχαίου Έλληνα γεωγράφου Διονυσίου του Βυζαντίου και γράφηκε κατά τον ύστερο 2ο αιώνα μ.Χ.. Θεωρείται υπόδειγμα ναυτιλιακών οδηγιών για τα Στενά του Βοσπόρου.

Το έργο περιγράφει την ακτογραμμή του Βοσπόρου, αλλά και την αρχαία πόλη του Βυζαντίου κατά τον 2ο αιώνα μ.Χ., προτού αυτή γίνει Κωνσταντινούπολη, και θεωρείται ως μια από τις πιο λεπτομερείς γεωγραφικές πραγματείες και περίπλους των αρχαίων χρόνων. Η απουσία αναφοράς κάποιων σημαντικών γεγονότων από το έργο αυτό, όπως η πολιορκία και καταστροφή του Βυζαντίου από τον Σεπτίμιο Σεβήρο το 196 μ.Χ. κατά τη διάρκεια μιας ευρύτερης εμφυλορωμαϊκής συρράξεως την εποχή εκείνη, οριοθετούν το απώτατο όριο όπου μπορεί να γράφηκε ο «Ανάπλους». Στο έργο αναφέρεται επίσης ο ρωμαϊκός βωμός του Απόλλωνα στις Κυανέες Πέτρες, ο οποίος είναι άγνωστης χρονολογίας και του οποίου η τοποθεσία δεν είναι γνωστή σήμερα.

Το κείμενο του «Ανάπλου» δεν έχει διασωθεί ολόκληρο στο πρωτότυπο (ελληνική γλώσσα). Ωστόσο έγινε δυνατό να αποκατασταθούν τα περισσότερα από τα χωρία που λείπουν με βάση λατινικές μεταφράσεις, τις οποίες κατόρθωσε να ανακαλύψει ο Γάλλος περιηγητής, τοπογράφος και μεταφραστής Πιερ ντε Γκυλ (*Pierre de Gulle*, εξελληνισμένα «Γύλλιος») όταν, με εντολή του τότε βασιλιά της Γαλλίας Φραγκίσκου Α΄ περιηγήθηκε την Οθωμανική Αυτοκρατορία περί τα μέσα του 16ου αιώνα. Μερικοί ιστορικοί, όπως ο Εμίλ Αλάρ (*Émile Allard*, συγγραφέας ιστορίας των φάρων), συγχέουν τον Διονύσιο τον Βυζάντιο με τον Διονύσιο τον Χαρακηνό (περ. 120 μ.Χ.) και τον «Ανάπλου» με το έμμετρο έργο του Δ. Χαρακηνού «Οικουμένης περιήγησις». Ο Σκαρλάτος Βυζάντιος προσπάθησε στο έργο του *Κωνσταντινούπολις* να συσχετίσει με βάση τις πληροφορίες του Διονυσίου στον «Ανάπλουν» τις σημερινές ονομασίες των τοποθεσιών του Βοσπόρου με τα αρχαία τοπωνύμια.

Είναι πιθανό ότι ο Πατριάρχης Φώτιος συμπεριέλαβε και τον «Ανάπλουν» στη γεωγραφική πραγματεία που εξέδωσε με τον ίδιο τίτλο (*Ανάπλους*) και στην οποία συμπεριλαμβάνονταν και άλλα γεωγραφικά κείμενα από την αρχαιότητα, όπως ο *[[Περίπλους του Ευξείνου Πόντου]]*.

Ο «Ανάπλους» εκδόθηκε το 1874 στο Παρίσι και το 1927 στο Βερολίνο.

## Παραπομπές


## Πηγές
* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 5, σελίδες 444-445

Κατηγορία:Αρχαία ελληνικά συγγράμματα
Κατηγορία:Βυζάντιο
Κατηγορία:Γεωγραφία της Κωνσταντινούπολης
Κύπελλο Β΄ κατηγορίας πετοσφαίρισης ανδρών Κύπρου 2015-16

Στο **Κύπελλο Β΄ κατηγορίας 2015-16** συμμετείχαν οι τέσσερις ομάδες της Β΄ κατηγορία 2015-16. Νικήτρια ήταν η Ολυμπιάς Φρενάρου.

## Ημιτελικά
Στην ημιτελική φάση έγιναν διπλοί αγώνες. Ο πίνακας που ακολουθεί παρουσιάζει τα τελικά αποτελέσματα των αγώνων.




## Τελικός
Στον τελικό προκρίθηκαν η Ολυμπιάς Φρενάρου και η Ολυμπιάδα Νεάπολης. Το παιχνίδι διεξήχθη στις 6 Απριλίου 2016 στην Κλειστή Αίθουσα Πύλας στην Πύλα. Νικήτρια ήταν η Ολυμπιάς Φρενάρου με σκορ 3-2 σετ (20-25, 25-23, 25-27, 25-21, 15-13).

## Παραπομπές


## Πηγές
*
*

Κατηγορία:Κύπελλο Β΄ κατηγορίας Κύπρου (πετοσφαίριση ανδρών)
Κατηγορία:Πετοσφαίριση το 2015
Κατηγορία:Πετοσφαίριση το 2016
Πίτερ Χάους

Ο **Πίτερ Χάους** (φλαμανδικά: **Pieter Huys**, Pieter ή και Peter, επίσης και Huys ή Huijs, περ. 1519 - Απρίλιος 1586) ήταν Φλαμανδός ζωγράφος και σχεδιαστής.

## Βιογραφία
Ο Πίτερ ήταν γιος του ζωγράφου και χαράκτη Άντριεν Χάους. Το 1545 αναφέρεται ως "Δάσκαλος" στη Συντεχνία του Αγίου Λουκά της Αμβέρσας και τουλάχιστον ως το 1577 φαίνεται ότι δραστηριοποιούνταν σε αυτή την πόλη. Αυτή η χρονολογία αναγράφεται στο τελευταίο χρονολογημένο του έργο, *Ο Πειρασμός του Αγίου Αντωνίου* που βρίσκεται σήμερα στο Μουσείο Μάγιερ φαν ντεν Μπερχ. Φιλοτέχνησε πίνακες της καθημερινής ζωής αλλά και εικόνες της Κόλασης στο ύφος του Πίτερ Μπρίγκελ του πρεσβύτερου. Σχεδίασε επίσης και αντικαθολικά κωμικά σκίτσα και δημιούργησε χαρακτικά, τα οποία εξέδωσε ο Κριστόφφελ Πλαντάιν. Επειδή ο Χάους χρονολόγησε και υπέγραψε λίγα από τα έργα του, οι αποδόσεις έργων σε αυτόν πρέπει να γίνονται με προσοχή.

Μαζί με τους Πίτερ Μπρίγκελ τον πρεσβύτερο, Γιαν Βέλλενς ντε Κοκ, Χέρρι μετ ντε Μπλες, Γιαν Μαντάιν, Γιαν Φερμπέικ και Φρανς Φερμπέικ είναι ανάμεσα στους Φλαμανδούς καλλιτέχνες που μιμήθηκαν το ύφος και το στυλ του Ιερώνυμου Μπος προσαρμόζοντάς το στο στυλ του μανιερισμού του Βορρά.

## Χαρακτηριστικά έργα
* Ο Πειρασμός του Αγίου Αντωνίου, 1547. Μουσείο του Λούβρου, Παρίσι.
* Άγιος Χριστόφορος, 1550-1560. Winterthur, Συλλογή Oskar Reinhart.
* Η Υπέρτατη Κρίση, 1554 Βασιλικά Μουσεία Καλών Τεχνών του Βελγίου, Βρυξέλλες.
* Κόλαση, 1570 Μουσείο Πράδο, Μαδρίτη.
* Ο Πειρασμός του Αγίου Αντωνίου, 1577. Μουσείο Μάγιερ φαν ντεν Μπερχ, Αμβέρσα.
* Ο Πειρασμός του Αγίου Αντωνίου (∙ P ∙ HUYS ' αυτόγραφο σχέδιο). περ. 1560-1580. Σε άγνωστη συλλογή.

## Φωτοθήκη

File:Peeter huys-infierno-prado.jpg|Κόλαση
File:Le joueur de cornemuse et la vieille (Gemäldegalerie, Berlin) (11470595844).jpg|Παίκτης γκάιντας
File:Pieter Huys - Versuchung des Hl. Antonius.jpg|Ο Πειρασμός του Αγίου Αντωνίου
File:Pieter Huys - Woman Enraged.jpg|Οργισμένη γυναίκα


## Δείτε επίσης
* Κατάλογος Φλαμανδών ζωγράφων

## Παραπομπές


## Πηγές
* Jacques Lassaigne & Robert L. Delevoy who Flämische Malerei von Hieronymus Bosch a Rubens, Geneva 1958
* Charles David Cuttler, Northern Painting. From Pucelle to Bruegel. New York 1968
* Gerd Unverfehrt, Hieronymus Bosch. Die Rezeption seiner frühen Kunst im 16. Jahrhundert, Berlin 1980
* Daan van Heesch, New Evidence on Pieter Huys as a Designer and Draughtsman or Prints, Delineavit et Sculpsit: Journal for Dutch and Flemish Prints and Drawings (2014), 37 pp. 2-11. 

Κατηγορία:Φλαμανδοί ζωγράφοι
Ελληνικαί Αεροπορικαί Συγκοινωνίαι

Οι **Ελληνικαί Αεροπορικαί Συγκοινωνίαι (ΕΛΛ.Α.Σ.)** ήταν ελληνόκτητη αεροπορική εταιρεία η οποία εκτελούσε εγχώρια και διεθνή δρομολόγια μεταξύ 1947 και 1951. Απορροφήθηκε από την εταιρεία Τεχνικές Αεροπορικές Εκμεταλλεύσεις – Εθνικές Αεροπορικές Γραμμές το 1951.

## Ιστορικό
Στη μεταπολεμική περίοδο, το Ελληνικό Κοινοβούλιο έδωσε δικαιώματα πτήσης σε τέσσερις εταιρείες, ώστε να ενισχύσει την ανταγωνιστικότητα; οι Τεχνικές Αεροπορικές Εκμεταλλεύσεις ή Τ.Α.Ε. ήταν μια ιδιωτική αεροπορική εταιρεία η οποία είχε παύσει να λειτουργεί πριν τον Β' Παγκόσμιο Πόλεμο και επαναλειτούργησε μετά από αυτόν. Οι Ελληνικαί Αεροπορικαί Συγκοινωνίαι ιδρύθηκαν το 1947, μαζί με την εταιρεία Αεροπορικαί Μεταφοραί Ελλαδος και την εταιρεία Δαίδαλος.

Η ΕΛΛ.Α.Σ. ήταν μια εταιρεία κοινοπραξίας μαζί με την Scottish Aviation, Ltd., η οποία κατείχε ποσοστό 40% στην εταιρεία, ενώ οι Ελληνικές Ένοπλες Δυνάμεις και το Ελληνικό Δημόσιο διατηρούσαν το υπόλοιπο 60%. Από τη βάση της στο Πρέστγουικ της Σκωτίας, η Scottish Aviation εκπαίδευε το πλήρωμα και συντηρούσε το στόλο της εταιρείας.

Η εταιρεία πραγματοποιούσε δισ-εβδομαδιαία δρομολόγια από τη Γλασκώβη/Πρέστγουικ στην Αθήνα μέσω Λονδίνου, Παρισιού και Ρώμης χρησιμοποιώντας τα αεροσκάφη τύπου B-24 Liberator, τα οποία χρησιμοποιούνταν επίσης προς Αλεξάνδρεια και Κάιρο, και για λίγο καιρό για Τελ Αβίβ. Αεροσκάφη τύπου Dakota DC-3 εξυπηρετούσαν τα εγχώρια δρομολόγια και το δρομολόγιο προς Λευκωσία, ξεκινώντας από τον Μάρτιο του 1948.

Η ελληνική αεροπορική αγορά στις δεκαετίες 1940 και 1950 δεν ήταν εύρωστη και ο Ελληνικός Εμφύλιος συνέχιζε να διαταράσσει τις μεταφορές και οι τέσσερις εταιρείες είχαν οικονομικές δυσκολίες. Το 1950 η εταιρεία Δαίδαλος χρεοκόπησε. Εξαιτίας των οικονομικών προβλημάτων και των υπόλοιπων τριών εταιρειών, και για τη διασφάλιση του εθνικού αερομεταφορέα, το 1951 η Ελληνική Κυβέρνηση επέβαλε τη συγχώνευση και των τριών εταιρειών σε μία, την Τεχνικές Αεροπορικές Εκμεταλλεύσεις – Εθνικές Αεροπορικές Γραμμές.

## Προορισμοί
Η ΕΛΛ.Α.Σ. πετούσε από τη Σκωτία για την Ελλάδα και από εκεί για την Αίγυπτο, την Κύπρο και το Ισραήλ.

### Εσωτερικά Δρομολόγια

### Διεθνή Δρομολόγια

## Στόλος
Ο στόλος αποτελούνταν από πρώην αεροσκάφη τύπου B-24 Liberator που είχαν μετατραπεί και χρησιμοποιούνταν στα διεθνή δρομολόγια Λονδίνο - Αθήνα και μετά Αίγυπτος, και έξι Douglas DC-3s που χρησιμοποιούνταν στα εσωτερικά δρομολόγια, καθώς και σε Κύπρο και Τελ Αβίβ.





## Παραπομπές


Κατηγορία:Πρώην αεροπορικές εταιρείες της Ελλάδας
Κατηγορία:Ολυμπιακές Αερογραμμές
Νυμφαίο αρχαίας Ολυμπίας

To **Νυμφαίο** ή αλλιώς το υδραγωγείο του Ηρώδη του Αττικού ήταν κτίσμα της ρωμαϊκής εποχής και βρισκόταν εντός του ιερού χώρου της Άλτεως στην αρχαία Ολυμπία.

## Περιγραφή και ιστορικά στοιχεία
 
To **Νυμφαίο** ή **υδραγωγείο του Ηρώδη του Αττικού** βρισκόταν ανάμεσα στο ναό της Ήρας και το άνδηρο των Θησαυρών και ήταν από τις πιο πλούσιες και εντυπωσιακές κατασκευές που υπήρχαν στην ιερά Άλτι. Όπως όλα τα νυμφαία, χρησίμευε σαν δεξαμενή νερού και κρήνη, η οποία τροφοδοτούμενη από τις πηγές ανατολικά του ιερού το διοχέτευε μέσω πυκνού συστήματος αγωγών σε διάφορα σημεία του ιερού χώρου, λύνοντας έτσι το πρόβλημα ύδρευσης που γινόταν πιο έντονο την περίοδο τέλεσης των Ολυμπιακών Αγώνων. Ήταν μια μεγαλόπρεπη ημικυκλική κατασκευή, κτισμένη το 160 μ.Χ. και αφιερωμένη στον Δία από τη Ρήγιλλα, ιέρεια της Δήμητρας Χαμύνης και σύζυγο του Ηρώδη του Αττικού, έτσι όπως μαρτυρά μια αναθηματική επιγραφή που βρέθηκε στη μια πλευρά του. Πολλά από τα αγάλματα του μνημείου υπάρχουν και εκτίθενται στο Αρχαιολογικό Μουσείο Ολυμπίας.  

## Παραπομπές


## Εξωτερικοί σύνδεσμοι
* http://www.hoc.gr/tour/index-el.html

Κατηγορία:Αρχαία Ολυμπία
Θησαυροί της αρχαίας Ολυμπίας

Οι **Θησαυροί της αρχαίας Ολυμπίας** βρίσκονταν, εντός του ιερού χώρου της Άλτεως επάνω σε κρηπίδωμα από πορώλιθο, στους νότιους πρόποδες του Κρονίου λόφου, ανάμεσα στο Νυμφαίο και το στάδιο, στην ευρύτερη περιοχή του λόφου όπου υπήρχαν οι προϊστορικές λατρείες του ιερού.

## Περιγραφή και ιστορικά στοιχεία
Οι **Θησαυροί της αρχαίας Ολυμπίας**, όπως όλοι οι θησαυροί στην Αρχαία Ελλάδα, ήταν ναόσχημα κτήρια με ορθογώνιο σηκό και δύο δωρικούς κίονες μεταξύ παραστάδων. Έχουν κατασκευαστεί σε διαφορετικούς ιστορικούς χρόνους, από τον 6ο αι. π.Χ. έως τα μέσα του 5ου αι. π.Χ. από αντιπροσώπους ελληνικών πόλεων που συμμετείχαν στους Ολυμπιακούς αγώνες και εκεί φυλάσσονταν τα πολύτιμα αναθήματα των πόλεων προς τον Δία. Ο περιηγητής Παυσανίας στα Ηλιακά του (βλ. Βικιθήκη) αναφέρει τα ονόματα δέκα θησαυρών και δίνει αναλυτικές περιγραφές για τα αφιερώματα που φυλάσσονταν εκεί. Σαν πρώτη πόλι, που αφιέρωσε, αναφέρεται η Σικυώνα ενώ συνολικά οι θησαυροί: 

* των Σικυωνίων, από την Σικυώνα της Κορινθίας,
* των Συρακουσίων, από τις Συρακούσες της Σικελίας,
* των Επιδαμνίων, από την Επίδαμνο των Ιλλυρικών ακτών,
* των Βυζαντίων, από το Βυζάντιο του Κεράτιου κόλπου,
* των Συβαριτών, από τη Σύβαρη της Κάτω Ιταλίας,
* των Κυρηναίων, από την Κυρήνη της Βορείου Αφρικής,
* των Σελινουντίων, από τον Σελινούντα της Σικελίας,
* των Μεταποντίων, από το Μεταπόντιο της Κάτω Ιταλίας,
* των Μεγαρέων, από τα Μέγαρα της Αττικής και 
* των Γελώων, από τη Γέλα της Σικελίας. 
Μετά τις ανασκαφές που έγιναν βρέθηκαν τα θεμέλια δώδεκα τέτοιων κτηρίων, από τα οποία μόνο πέντε ταυτοποιήθηκαν με ακρίβεια, εκείνα των Σικυωνίων, των Σελινουντίων, των Μεταποντίων, των Μεγαρέων και των Γελώων, ο οποίος αρχιτεκτονικά διαφέρει των υπολοίπων (βλ. κάτοψη) γιατί είναι πρόστυλος με έξη κίονες στην πρόσοψη.

## Σύμφωνα με τον Παυσανία

## Έκθεση φωτογραφιών

## Παραπομπές


## Δείτε επίσης
* ''Θησαυροί της Ολυμπίας'' από το Υπουργείο Πολιτισμού και Αθλητισμού 
* Θησαυροί της αρχαίας Ολυμπίας από το ''Libri V-VIII'' Παυσανίας στο books.google.gr

## Εξωτερικές πηγές
* © Κάτοψη των Θησαυρών από το Γερμανικό Αρχαιολογικό Ινστιτούτο 

* οι Θησαυροί της αρχαίας Ολυμπίας από τη ψηφιακή βιβλιοθήκη Perseus του Tuft University

Κατηγορία:Αρχαία Ολυμπία
Battle Cry (άλμπουμ των Judas Priest)

**Battle Cry** είναι ο τίτλος του ζωντανά ηχογραφημένου άλμπουμ και DVD του χέβι μέταλ συγκροτήματος Judas Priest, ο οποίος κυκλοφόρησε στις 25 Μαρτίου του 2016 μέσω της "Epic Records".

Η ηχογράφηση του άλμπουμ πραγματοποιήθηκε στην εμφάνιση των Judas Priest στο "Wacken Open Air" την 1 Αυγούστου 2015, κατά τη διάρκεια της περιοδείας για την προώθηση του άλμπουμ "*[[Redeemer of Souls]]*".

Το "*Battle Cry*" μπήκε στους καταλόγους επιτυχιών μερικών ευρωπαϊκών χωρών, φθάνοντας μέχρι το Top-40 στη Γερμανία, την Αυστρία και την Ελβετία.

## Τραγούδια
# **(Intro) Battle Cry** *(Halford, Tipton, Faulkner)* - 0:32
# **Dragonaut** *(Halford, Tipton, Faulkner)* - 4:12
# **Metal Gods** *(Halford, Tipton, Downing)* - 4:13
# **Devil's Child** *(Halford, Tipton, Downing)* - 5:18
# **Victim Of Changes** *(Halford, Downing, Tipton, Atkins)* - 8:58
# **Halls of Valhalla** *(Halford, Tipton, Faulkner)* - 6:07
# **Redeemer of Souls** *(Halford, Tipton, Faulkner)* - 4:10
# **Beyond the Realms of Death** *(Halford, Binks)* - 7:01
# **Jawbreaker** *(Halford, Tipton, Downing)* - 4:05
# **Breaking the Law** *(Halford, Tipton, Downing)* - 2:47
# **Hell Bent For Leather** *(Tipton)* - 4:26
# **The Hellion** *(Halford, Tipton, Downing)* - 0:36
# **Electric Eye** *(Halford, Tipton, Downing)* - 4:36
# **You've Got Another Thing Coming** *(Halford, Tipton, Downing)* - 11:02
# **Painkiller** *(Halford, Tipton, Downing)* - 7:25

## Θέσεις τσαρτ
***Battle Cry*** *(άλμπουμ)*

***Επίσημη κυκλοφορία: [[25 Μαρτίου]] [[2016]]***

## Μέλη των Judas Priest
Η σύνθεση του συγκροτήματος κατά την ηχογράφηση του "***Battle Cry***" είχε την εξής μορφή:

* **[[Ρομπ Χάλφορντ]]** - *φωνητικά*
* **[[Γκλεν Τίπτον]]** - *κιθάρα*
* **[[Ρίτσι Φόλκνερ]]** - *κιθάρα*
* **[[Ίαν Χιλ]]** - *μπάσο*
* **[[Σκοτ Τράβις]]** - *τύμπανα*

## Παραπομπές


## Πηγές
* Battle Cry - Judas Priest | Songs, Reviews, Credits | AllMusic
* Judas Priest - Battle Cry (Live) - Metal Storm
* Judas Priest - Battle Cry - Encyclopaedia Metallum

Κατηγορία:Δισκογραφία των Judas Priest
Κατηγορία:Άλμπουμ του 2016
Εφραίμ Μίρβις

Ο **Εφραίμ Μίρβις** (γεν. 1956) είναι ορθόδοξος ραβίνος, ο οποίος κατέχει τη θέση του ανώτατου ραβίνου της Μεγάλης Βρετανίας.

## Βιογραφία
Γεννήθηκε στην Νότια Αφρική το 1956. Ο πατέρας του, ραβίνος στο Κέιπ Τάουν, μετοίκησε το 1973 στο Ισραήλ, όπου ο Εφραίμ πήγε σχολείο και στη συνέχεια σπούδασε στο πανεπιστήμιο. Διορίστηκε ραβίνος στη συναγωγή του Δουβλίνου το 1982 και από το 1992 στο Λονδίνο.

## Παραπομπές


Κατηγορία:Ραββίνοι
Τζο Πέσι

Ο **Τζο Πέσι** (αγγλικά: *Joe Pesci*, γενν. 9 Φεβρουαρίου 1943) είναι Ιταλοαμερικανός ηθοποιός, κωμικός και μουσικός, γνωστός από ρόλους «κακών» και «σκληρών» που έχει ενσαρκώσει στον κινηματογράφο, διαφόρων ειδών. Ιδιαίτερα γνωστός, όμως, είναι από τις ταινίες του Μάρτιν Σκορσέζε, στις οποίες πρωταγωνιστούσε ο Ρόμπερτ Ντε Νίρο, *[[Οργισμένο είδωλο]]* (1980), *[[Τα καλά παιδιά]]* (1990) και το *[[Καζίνο (ταινία)|Καζίνο]]* (1995). Ο Πέσι έχει υπάρξει δις υποψήφιος για Όσκαρ Β' Ανδρικού Ρόλου, για τον ρόλο του στην ταινία *Οργισμένο είδωλο* αλλά και για τον ρόλο του στην ταινία *Τα καλά παιδιά*, κερδίζοντάς το με τη δεύτερη ταινία. Επίσης, έχει παίξει στις ταινίες *[[Μόνος στο Σπίτι]]* και *[[Μόνος στο Σπίτι 2: Χαμένος στη Νέα Υόρκη]]*. Το 2019 συνεργάστηκε ξανά με τον Σκορσέζε στην ταινία *[[Ο Ιρλανδός|The Irishman]]*.

## Φιλμογραφία
### Κινηματογράφος

### Τηλεόραση

## Παραπομπές


## Εξωτερικοί σύνδεσμοι

* 

Κατηγορία:Ιταλοαμερικανοί
Κατηγορία:Βραβευμένοι με BAFTA
Κατηγορία:Βραβευμένοι με Όσκαρ Β' Ανδρικού Ρόλου
Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Κατηγορία:Αμερικανοί κωμικοί
Αριστεροί Εσέροι

To 1917, το Ρωσικό Σοσιαλ-Επαναστατικό Κόμμα (Εσέροι) διασπάται μεταξύ αυτών που στήριζαν την Προσωρινή Κυβέρνηση, που σχηματίστηκε μετά τη Φεβρουαριανή Επανάσταση, και εκείνους οι οποίοι στήριζαν τους Μπολσεβίκους που ευνοούσαν την κομμουνιστική επανάσταση. Οι **Αριστεροί Σοσιαλεπαναστάτες** ή **Αριστεροί Εσέροι** ζητούσαν:

*να καταδικάσουν τον πόλεμο σαν ιμπεριαλιστικό και να βγουν αμέσως απ’ αυτόν.
*να σταματήσει η συνεργασία με το Σοσιαλιστικό Επαναστατικό Κόμμα και την Προσωρινή Κυβέρνηση.
*άμεση επίλυση του ζητήματος της γης σύμφωνα με το πρόγραμμα του κόμματος, να δοθεί η γη στους αγρότες.

Η πλειοψηφία παρέμεινε στο κυρίως κόμμα, αλλά η μειοψηφία που στήριζε τον Μπολσεβίκικο δρόμο έγινε γνωστή σαν Αριστεροί Σοσιαλεπαναστάτες. Η Μαρία Σπιριντόνοβα ήταν ένας εξέχων ηγέτης αυτής της ομάδας. Στην πραγματικότητα διασπάστηκαν από το κυρίως κόμμα. Η διάσπαση δεν είχε ολοκληρωθεί πριν τις εκλογές για τη Ρωσική Συντακτική Συνέλευση, το πρώτο σημαντικό εκλογικό τεστ μεταξύ των κομμάτων στα σοβιέτ των αγροτών, λίγες εβδομάδες μετά οι εκλογές της Συνέλευσης έδειξαν ότι τα κόμματα είχαν σχεδόν ίση υποστήριξη της αγροτιάς.

## Η Οκτωβριανή Επανάσταση
Το κόμμα των Αριστερών Εσέρων έγινε ο συνασπισμικός εταίρος των Μπολσεβίκων στη Σοβιετική Κυβέρνηση (το Συμβούλιο των Λαϊκών Επιτρόπων) μετά την Οκτωβριανή Επανάσταση του 1917, ηγούμενοι των Λαϊκών Επιτροπάτων για τη γεωργία, τη δικαιοσύνη, τα ταχυδρομεία και τηλεγραφεία, κλπ. Αργότερα παραιτήθηκαν των αξιωμάτων τους σε ένδειξη διαμαρτυρίας για την υπογραφή (3 Μαρτίου 1918) και την επικύρωση της Συνθήκης του Μπρεστ-Λιτόφσκ, αλλά συνέχισαν για κάποιο διάστημα να συνεργάζονται με τους Μπολσεβίκους σε άλλα επίπεδα.

## Ο Ρωσικός Εμφύλιος Πόλεμος
Στα μέσα Ιουλίου 1918, οι Αριστεροί Εσέροι προσπάθησαν να υποκινήσουν εξέγερση σε περιοχές που παραχωρήθηκαν στη Γερμανία με τη Συνθήκη του Μπρεστ-Λιτόφσκ, και υποστηρικτές τους είχαν εμπλακεί στη δολοφονία του Γερμανού πρέσβη Γκραφ φον Μίρμπαχ στη Μόσχα, στη Ρωσική ΣΟΣΔ, στις 6 Ιουλίου, και του Στρατάρχη φον Άιχορν, διοικητή της Στρατιάς του Κιέβου και στρατιωτικό διοικητή της Ουκρανίας, στις 30 Ιουλίου.

Η δολοφονία του φον Μίρμπαχ σηματοδότησε την αρχή της αποτυχημένης εξέγερσης των Αριστερών Εσέρων στη Μόσχα το 1918, και ήταν μέρος του σχεδίου της Διπλής Αντάντ να υπονομεύσει της εξουσία του Λένιν στηρίζοντας την πιο ισχυρή αντιπολίτευση μετά την αποτυχημένη εξέγερση του Αταμάνου Καλέντιν στην περιοχή του Ντον τον Ιανουάριο του 1918. Κάποιοι Αριστεροί Εσέροι έγιναν πλήρη μέλη του Κομμουνιστικού Κόμματος της Σοβιετικής Ένωσης.

## Εξέχοντα μέλη
*Γιάκοβ Μπλούμκιν
*Μπόρις Καμκόφ

## Τρομοκρατικές πράξεις
*Δολοφονία του Βίλχεμ φον Μίρμπαχ (Wilhelm von Mirbach), Πρεσβευτή της Γερμανίας στη Ρωσία.
*Δολοφονία του Στρατάρχη Χέρμαν φον Άιχορν (Hermann von Eichhorn), στρατιωτικού διοικητή της Ουκρανίας.

## Παραπομπές


Κατηγορία:Πολιτικά κόμματα της Ρωσικής Επανάστασης
Πανεπιστήμιο του Μέιν

Το **Πανεπιστήμιο του Μέιν** αποτελεί το πολιτειακό πανεπιστήμιο της πολιτείας Μέιν, στη Νέα Αγγλία των ΗΠΑ. Η ιδρυτική πράξη του πανεπιστημίου συντάχθηκε το 1862 ως πρόβλεψη του νόμου Μόριλ (Morrill Act) ο οποίος υπογράφηκε από τον Πρόεδρο Λίνκολν. Το πανεπιστήμιο θεμελιώθηκε το 1865 και η διδασκαλία ξεκίνησε το 1868, ενώ σήμερα διαθέτει διάφορα σημεία παρουσίας στην Πολιτεία του Μέιν, με κεντρικό εκείνο της πόλης Όρονο στο κεντρικό Μέιν πολύ κοντά στο Μπάνγκορ. Η αρχική έμφαση του πανεπιστημίου δόθηκε στις γεωπονικές, δασοπονικές και μηχανικές επιστήμες. Σήμερα αποτελεί ένα εκπαιδευτικό και ερευνητικό πανεπιστήμιο, το οποίο αριθμεί 11.000 φοιτητές. Το πανεπιστήμιο προσφέρει άνω των 90 προγραμμάτων προπτυχιακών σπουδών, καθώς επίσης και πολλές επιλογές σε επίπεδο μεταπτυχιακών και διδακτορικών σπουδών. Διάσημοι απόφοιτοι του πανεπιστημίου μεταξύ άλλων είναι: Μπέρναρ Λόουν (Κάτοχος βραβείου Νόμπελ Ειρήνης), Ολύμπια Σνόου (Γερουσιαστής ΗΠΑ), Γουάλας Ράιντερ Φάρινγκτον (Κυβερνήτης της Πολιτείας της Χαβάη και Ιδρυτής του Πανεπιστημίου της Χαβάη), Στίβεν Κινγκ (συγγραφέας). Οι εκτάσεις στις οποίες εκτείνεται το πανεπιστήμιο του Μέιν στο Όρονο αποτελούν μέρος του επίσημου εθνικού δικτύου ιστορικών περιοχών των ΗΠΑ. Το ρητό του πανεπιστημίου είναι το ίδιο με εκείνο της Πολιτείας του Μέιν, *Dirigo*, που στα λατινικά σημαίνει «Κατευθύνω». Τα χρώματα του πανεπιστημίου είναι το βαθύ κυανό, το ανοικτό γαλάζιο και το λευκό.

## Παραπομπές


## Εξωτερικοί σύνδεσμοι - πηγή
*  

Μειν
Υγρή δουλειά

Η φράση «**υγρή δουλειά»** (αγγλικά: **wetwork**, ρώσικα: **мокрое дело**, μόκρογιε ντιέλο), καθώς και οι παρόμοιες «υγρή υπόθεση» και «υγρή επιχείρηση», είναι μεταφορά του ευφημισμού που χρησιμοποιούσε η Κα Γκε Μπε για ένα αιματηρό ξεκαθάρισμα λογαριασμών, με το «υγρό» να υπονοείται το αίμα.

Τις υποθέσεις αυτές χειριζόταν το Spetsbureau 13, που παραστατικά ονομαζόταν «Τμήμα των Υγρών Υποθέσεων» (отдел мокру́х дел, Οντιέλ Μοκρύχ Ντιέλ) Οι επιχειρήσεις «υγρής δουλειάς» φημίζεται πως συνεχίζονταν ως την εποχή του θανάτου του Στάλιν, το 1953, και πως έκαναν πάλι την εμφάνισή τους το 1999.

Η έκφραση «υγρή δουλειά» ανήκε στη φένια (fenya), την αργκό του ρωσικού υπόκοσμου, ήδη από τον 19ο αιώνα, και σήμαινε τη ληστεία μετά φόνου. 

## Παραπομπές


Κατηγορία:Δολοφονία
Βυζαντινός Ναός Αγίου Πέτρου Καστανιάς

Ο **Βυζαντινός Ναός του Αγίου Πέτρου** είναι ένας βυζαντινός ναός στην Καστανιά Λεύκτρου Μεσσηνίας, ο οποίος χρονολογείται στον 12ο αιώνα.

## Αρχιτεκτονική
Η αρχιτεκτονική του ναού ακολουθεί τον τύπο τετρακιόνιων σταυροειδών εγγεγραμμένων με τρούλο ναών, έχοντας έναν νάρθηκα με μορφή στοάς στα δυτικά του, που προστέθηκε έναν αιώνα αργότερα, και ένα κωδωνοστάσιο σε σχήμα πύργου που χτίστηκε το 1813. Η αρχιτεκτονική του μαζί με τα γλυπτά και τις ζωγραφιές που τον διακοσμούν τον αναδεικνύουν σε ένα από τα σημαντικότερα μνημεία του οικισμού της Καστανιάς, ο οποίος διακρίνεται για το πλήθος των βυζαντινών ναών του αφού έχει 10 από τους 44 σε όλη την Πελοπόννησο, αλλά και της ιστορικής περιοχής της Μάνης. Συγκεκριμένα, για τον ζωγραφικό διάκοσμο διακρίνονται 4 φάσεις αγιογράφησης, με τις δύο πρώτες να ανάγονται στην βυζαντινή περίοδο, την τρίτη μεταβυζαντινά τον 18ο αιώνα και την τέταρτη, η οποία και αφαιρέθηκε σε μεγάλο μέρος της διότι θεωρήθηκε ως «κακότεχνη», να ανάγεται στην μεταπολεμική περίοδο.

## Αποκατάσταση
Λόγω σοβαρών προβλημάτων στατικότητας ο ναός επιβαλλόταν να αποκατασταθεί. Η αποκατάστασή του, που βασίστηκε σε μελέτη της 26ης Εφορεία Βυζαντινών Αρχαιοτήτων, διήρκεσε 16 μήνες την περίοδο 2013–14, με τις εργασίες για την στατική επάρκεια και συντήρηση του εσωτερικού διάκοσμου να υλοποιούνται υπό την επίβλεψη της Εφορείας, σε συνεργασία με την Ελληνική Εταιρεία Περιβάλλοντος και Πολιτισμού και με χορηγία του εφοπλιστή Θανάση Μαρτίνου. Στην διάρκεια αυτής της αποκατάστασης, κάτω από την επικεράμωση της τοιχοποιίας αποκαλύφθηκαν τμήματά της τα οποία είχαν αποκρύψει μεταγενέστερες επεμβάσεις, ενώ οι μελετητές της Ύστερης Βυζαντινής Τέχνης θεωρούν αξιόλογες προς μελέτη τις τοιχογραφίες του ναού. Η επίτευξη αυτής της αποκατάστασης βραβεύτηκε πανευρωπαϊκά στα Βραβεία Europa Nostra 2016, στην κατηγορία "Συντήρηση" μια εκ των δύο ελληνικών με την άλλη να είναι η αποκατάσταση του παραδοσιακού νερόμυλου στον Άγιο Γερμανό Φλώρινας.

## Παραπομπές


Κατηγορία:Εκκλησίες στην περιφέρεια Πελοποννήσου
Κατηγορία:Βυζαντινές εκκλησίες στην Ελλάδα
Κατηγορία:Μάνη
Πολιορκία του Πελούσιου

Η **Πολιορκία του Πελούσιου** ήταν ένα γεγονός κατά την Αραβική κατάκτηση της Αιγύπτου που έγινε το 639 ή το 18 έτος της Εγίρας όταν οι Άραβες εισέβαλαν στην Βυζαντινή Αίγυπτο και την κατέλαβαν. Ο Άραβας στρατηγός Αμπού Ιβν Ας με άδεια του χαλίφη Ουμάρ ιμπν αλ-Χαττάμπ ξεκίνησε με 30.000 στρατό κατά της Βυζαντινής Αιγύπτου. Αρχικά οι Άραβες κατέλαβαν χωρίς αντίσταση την Αρίς κι έπειτα έφτασαν στην πόλη Πελούσιο όπου συνάντησαν την πρώτη αντίσταση από τους Βυζαντινούς. 

Οι Άραβες πολιόρκησαν επί έναν μήνα το Πελούσιο όπου έπειτα το κατέλαβαν.

## Παραπομπές


## Πηγές
* 

Κατηγορία:Αραβική κατάκτηση της Αιγύπτου
Κατηγορία:Πολιορκίες της Βυζαντινής Αυτοκρατορίας
Ιωάννης Κέλλας

Ο **Ιωάννης Κέλλας** (1908-1966) ήταν Έλληνας αεροπόρος και αξιωματούχος της Πολεμικής Αεροπορίας κατά τη διάρκεια του Β΄ Παγκοσμίου Πολέμου.

## Σταδιοδρομία
Ο Κέλλας γεννήθηκε στα Τρίκαλα, και αποφοίτησε από την Σχολή Πολέμου, στην Αθήνα. Στον Ελληνο-ιταλικό πόλεμο που ακολούθησε (28 Οκτωβρίου 1940 - 7 Απριλίου 1941), τοποθετήθηκε ως διοικητής στην *21η Μοίρα Καταδίωξης*, η οποία είχε αρχικά ως βάση τη Θεσσαλονίκη, αλλά αργότερα μεταφέρθηκε στη Βασιλική, κοντά στη Καλαμπάκα του νομού Τρικάλων.

Κατά το ξέσπασμα του πολέμου, η μοίρα του αποτελούνταν από 12 μαχητικά αεροσκάφη τύπου PZL P.24. Ο Κέλλας ενεπλάκη σε αρκετές αερομαχίες με τα Ιταλικά αεροσκάφη *[[Regia Aeronautica]]*. Στις 20 Νοεμβρίου, είχε τη πρώτη του επιτυχία, καταρρίπτοντας ένα βομβαρδιστικό πάνω από τις Πρέσπες. Κατά τον Δεκέμβριο του 1940, και ενώ η Ιταλική πίεση ήταν συνεχής, η *21η Μοίρα Καταδίωξης* εξοπλίστηκε με αεροσκάφη τύπου Gloster Gladiator από τη Βρετανική Βασιλική Αεροπορία. Τον Φεβρουάριο 1941, κατά τη διάρκεια περιοπολίας στον τομέα Πρεμετή-Κελτσύρε, στη νότια Αλβανία, ο Κέλλας κατέρριψε δυο εχθρικά αεροσκάφη.

Στις 15 Απριλίου, κατά τη Γερμανική κατοχή, ο Κέλλας, χτυπήθηκε από ένα αεροσκάφος τύπου Messerschmitt Bf 109 της Γερμανικής Πολεμικής Αεροπορίας *[[Luftwaffe]]* και πραγματοποίησε έκτακτη προσγείωση. Κατάφερε να διαφύγει στη Βόρεια Αφρική, όπου υπηρέτησε ως διοικητής της *335ης Ελληνικής Μοίρας*. Στις 28 Οκτωβρίου 1942, 12 αεροσκάφη Hurricanes της *335ης Μοίρας*, υπό τη διοίκηση του Κέλλα πραγματοποίησαν μια εναέρια επίθεση στο διοικητήριο του 20ου Ιταλικού Σώματος Στρατού, μια επιχείρηση η οποία ενίσχυσε το ηθικό των εκπατρισμένων Ελλήνων κατά τη διάρκεια της Δεύτερης Μάχης του Ελ Αλαμέιν.

Μετά τον πόλεμο ο Κέλλας συνέχισε τη σταδιοδρομία του στη πολιτική αεροπορία, ως κυβερνήτης στις Ολυμπιακές Αερογραμμές.

## Παραπομπές


Κατηγορία:Έλληνες αξιωματικοί της Πολεμικής Αεροπορίας
Κατηγορία:Πρωτοπόροι της αεροπορίας
Κεφαλαιακοί έλεγχοι στην Ελλάδα

Οι **Κεφαλαιακοί έλεγχοι** (γνωστοί και ως **capital controls**) εφαρμόστηκαν στην Ελλάδα από τις 28 Ιουνίου του 2015, όταν η Ελληνική Κυβέρνηση, με Πρωθυπουργό τον Αλέξη Τσίπρα και Υπουργό Οικονομικών τον Γιάνη Βαρουφάκη, δεν κατάφερε να έρθει σε συμφωνία με τους πιστωτές της. 

Η Ευρωπαϊκή Κεντρική Τράπεζα αποφάσισε στις 28 Ιουνίου, να μην αυξηθεί περαιτέρω το επίπεδο της δανειστικής έσχατης προσφυγής (ELA), για τις τράπεζες στην Ελλάδα. Ως αποτέλεσμα, η κυβέρνηση αναγκάστηκε να κλείσει τις ελληνικές τράπεζες για 3 εβδομάδες και να εφαρμόσει έλεγχο στα τραπεζικά εμβάσματα από τις ελληνικές στις ξένες τράπεζες, να καθορίσει όρια για αναλήψεις μετρητών (60€ ανά ημέρα) κ.α. 

Οι τράπεζες ξαναλειτούργησαν στις 20 Ιουλίου, αλλά με πολύ αυστηρούς όρους, έτσι ώστε να αποφευχθεί ένα ανεξέλεγκτο Bank-Run και μια πλήρης κατάρρευση του ελληνικού τραπεζικού συστήματος. Οι κεφαλαιακοί έλεγχοι καταργήθηκαν πλήρως τον Σεπτέμβριο του 2019, αν και είχαν ήδη ελαφρυνθεί πολύ σε προηγούμενο χρόνο.

## Παραπομπές


## Eξωτερικοί Σύνδεσμοι
* ΕΝΑΣ ΧΡΟΝΟΣ ΜΕ CAPITAL CONTROLS
* Ενας χρονος με..."ΑΠΑΓΟΡΕΥΕΤΑΙ"  των capital controls (ΒΙΝΤΕΟ)

Κατηγορία:Ελληνική οικονομία
Κόρα Καρβούνη

Η **Κόρα Καρβούνη** (Αθήνα ,22 Απριλίου 1980) είναι Ελληνίδα ηθοποιός.

## Βιογραφία
Γεννήθηκε στην Αθήνα. Το 2002 απεφοίτησε από τη Δραματική Σχολή του Εθνικού Θεάτρου. Είναι ηθοποιός με συμμετοχές στον κινηματογράφο και την τηλεόραση, όχι μόνο στην Ελλάδα αλλά και στη Νότια Κορέα, την Αμερική και την Ιταλία.

Στην τηλεόραση έχει εμφανιστεί σε σειρές όπως *Άμυνα ζώνης*, *Το 10*, *Άγρια παιδιά,* Αυτή η νύχτα μένει, Πανθέοι, Grand Hotel και *Καρυωτάκης*, ενώ στον κινηματογράφο είναι χαρακτηριστικές οι ερμηνείες της στις ταινίες *[[Tungsten (ταινία)|Tungsten]]* (2010) και *[[J.A.C.E.]]* (2011).

## Βραβεία
Το 2006 τιμήθηκε ως η Καλύτερη Ελληνίδα Ηθοποιός από το περιοδικό *Αθηνόραμα*. Έχει λάβει δύο βραβεία από την Ελληνική Ακαδημία Κινηματογράφου: Β' Γυναικείου ρόλου για το *J.A.C.E.* (2013) και Α' γυναικείου ρόλου για το *September* (2014).

## Παραπομπές


Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί θεάτρου
Κατηγορία:Ελληνίδες ηθοποιοί τηλεόρασης
Κατηγορία:Απόφοιτοι της Δραματικής Σχολής του Εθνικού Θεάτρου
Έγγραφα του Παναμά

μικρογραφία|351x351εσ|Χώρες με πολιτικούς, δημόσιους υπαλλήλους ή στενούς συνεργάτες που εμπλέκονται στη διαρροή τις 3η Απριλίου 2016
Τα **έγγραφα του Παναμά** (αγγλικά: *Panama Papers*) είναι ένα σύνολο διαρροών περίπου 11.5 εκατομμυρίων εμπιστευτικών εγγράφων που παρέχουν λεπτομερείς πληροφορίες σχετικά με περισσότερες από 214.000 υπεράκτιες εταιρείες που αναφέρονται από τον πάροχο εταιρικών υπηρεσιών του Παναμά Mossack Fonseca, συμπεριλαμβανομένων των ταυτοτήτων των μετόχων και των διευθυντών των εταιρειών. Τα έγγραφα δείχνουν πόσοι πλούσιοι ιδιώτες, συμπεριλαμβανομένων των δημοσίων λειτουργών, ποδοσφαιριστών κλπ., κρύβουν τα χρήματά τους από τον δημόσιο έλεγχο. Κατά τη στιγμή της δημοσίευσης τα έγγραφα εντοπίζουν πέντε αρχηγούς κρατών ή ηγέτες κυβερνήσεων από την Αργεντινή, την Ισλανδία, τη Σαουδική Αραβία, την Ουκρανία και τα Ηνωμένα Αραβικά Εμιράτα καθώς και κυβερνητικούς αξιωματούχους, στενούς συγγενείς και στενούς συνεργάτες των διαφόρων αρχηγών των κυβερνήσεων περισσότερων από σαράντα άλλες χώρες, συμπεριλαμβανομένης της Βραζιλίας, της Κίνας, της Γαλλίας, Ινδίας, Μαλαισίας, Μεξικού, Πακιστάν, Περού, Ρουμανίας, Ρωσίας, Νότιας Αφρικής, Ισπανίας, της Συρίας και του Ηνωμένου Βασιλείου.

## Παραπομπές


## Δείτε επίσης
* Paradise Papers
* Pandora Papers
* Λίστα Λαγκάρντ
* Λίστα Μπόργιανς

## Εξωτερικοί σύνδεσμοι

* Panama Papers Portal του International Consortium of Investigative Journalists (ΗΠΑ)
* Panama Papers Portal της *[[Süddeutsche Zeitung]]* (Γερμανία)
* Panama Papers Portal του *[[The Guardian]]* (Ηνωμένο Βασίλειο)
* Panama Papers Portal των *[[Financial Times]]* (Ηνωμένο Βασίλειο)
* Panama Papers Portal της *[[Le Monde]]* (Γαλλία)
* Portal of the African Network of Centers for Investigative Reporting (ANCIR) (Αφρική)
* Panama Papers Portal  της *Inkyfada* (Τυνησία)
* Panama Papers Portal του Semanario Universidad στο University of Costa Rica
* Panama Papers Portal στο Organized Crime and Corruption Reporting Project
* Panama Papers Portal της *Le Desk* (Μαρόκο)

Κατηγορία:Διαρροή πληροφοριών
Κατηγορία:Διαφθορά
Κατηγορία:Οικονομικά σκάνδαλα
Παναμα
Παναμα
Ο Μπρανκαλεόνε σταυροφόρος

**Ο Μπρανκαλεονέ σταυροφόρος** (ιταλ.: **Brancaleone alle crociate**) είναι κωμωδία παραγωγής 1968 σε σκηνοθεσία Μάριο Μονιτσέλι με πρωταγωνιστές τους Βιτόριο Γκάσμαν, Τζίτζι Προϊέτι, Πάολο Βιλάτζο, Στεφανία Σαντρέλι, Λίνο Τόφολο και Αντόλφο Τσέλι.

Η ταινία αποτελεί σίκουελ του *[[Οι γενναίοι του Μπρανκαλεόνε]] (L'armata Brancaleone) που σκηνοθέτησε ο Μονιτσέλι το [[1966]].

== Υπόθεση ==
Ο Μπρανκαλεόνε (Βιττόριο Γκάσμαν) συνεχίζει τη δράση του, αυτή τη φορά δημιουργία μια νέα ομάδα κουρελήδων, τους οποίους πρόκειται να οδηγήσει στις Σταυροφορίες. Στο δρόμο προς την αναζήτηση του Ιερού Δισκοπότηρου, ο ιππότης ζει μεγάλες συγκινήσεις, σώζει τη ζωή της Πριγκίπισσας των Φράγκων, Μπέρτα (Μπέμπα Λόνκαρ), σώζει επίσης από την πυρά την Τιμπούρτσια ντα Πελότσε (Στεφάνια Σαντρέλι) μια νεαρή κοπέλα που κατηγορείται για μαγεία και χάνει όλους τους συντρόφους.

== Πληροφορίες παραγωγής ==
Σίκουελ της ταινίας *Οι Γενναίοι του Μπρανκαλεόνε* που είχε προβληθεί το 1966. Οι επιρροές του Μονιτσέλι που συνεργάστηκε για μια ακόμη φορά με το δίδυμο Ατζενόρε Ινκρότσι και Φούριο Σκαρπέλι για τη συγγραφή του σεναρίου πηγάζουν από το σινεμά του [[Ίνγκμαρ Μπέργκμαν]] και του [[Λουίς Μπουνιουέλ]], με εμφανείς αναφορές στην *Έβδομη Σφραγίδα (Det sjunde inseglet, 1957)* του πρώτου και στον *Σίμωνα της Ερήμου (Simón del desierto, 1965)* του δευτέρου. Η ταινία είχε μικρότερη απήχηση στο κοινό σε σχέση με το *Οι Γενναίοι του Μπρανκαλεόνε (L'armata Brancaleone)''.

## Παραπομπές


## Εξωτερικοί σύνδεσμοι
* 

Κατηγορία:Ιταλικές ταινίες της δεκαετίας 1960
Κατηγορία:Ταινίες του 1970
Κατηγορία:Ιταλόφωνες ταινίες
Κατηγορία:Κομέντια αλ'ιταλιάνα
Κατηγορία:Ιταλικές ιστορικές ταινίες
Ένωση Εργαζομένων Αγροτών

Η **Ένωση των Εργαζομένων Αγροτών** ήταν μια αντεπαναστατική πολιτική οργάνωση που προέκυψε από την Εξέγερση του Ταμπόφ το 1920, εν μέσω του Ρωσικού Εμφυλίου Πολέμου. Η οργάνωση καθοδηγούνταν από τον πρώην Σοσιαλ-Επαναστάτη πολιτικό Αλεξάντερ Αντόνοφ. Ο αυτό-διακηρυγμένος σκοπός της οργάνωσης, όπως πιστεύει ο Δρ Κοβάλσκι, ήταν “η ανατροπή των Κομμουνιστών-Μπολσεβίκων”.

## Παραπομπές


## Εξωτερικοί σύνδεσμοι
*

Κατηγορία:Πολιτικά κόμματα της Ρωσικής Επανάστασης
Cretan Airlines

Οι **Κρητικές Αερογραμμές** ήταν μια βραχύβια αεροπορική εταιρεία με βάση στο Ηράκλειο της Κρήτης και λειτούργησε μεταξύ 1993 και 1995.

## Ιστορικό
μικρογραφία|246x246εσ|Cretan Airlines
Οι Κρητικές Αερογραμμές ιδρύθηκαν το 1993 από Κρήτες επιχειρηματίες ενεργούς στον τομέα του τουρισμού. Ο σκοπός τους ήταν να λειτουργήσουν μια αεροπορική εταιρεία η οποία θα μετέφερε τουρίστες σε αεροδρόμια κοντά στα ξενοδοχεία τους. Οι Κρητικές Αερογραμμές ήταν η πρώτη Ελληνική αεροπορική εταιρεία που πραγματοποίησε πτήσεις με αεροσκάφη τύπου Airbus A320 τα οποία ήταν μισθωμένα από την Adria Airways. Όμως, η επιβατική κίνηση κατά τους χειμερινούς μήνες ήταν αρκετά χαμηλή, κάτι που οδήγησε την εταιρεία σε μεγάλες οικονομικές απώλειες. Έτσι, οι ιδιοκτήτες της οδηγήθηκαν να διακόψουν τη λειτουργία της εταιρείας στις αρχές του 1995. Κατά την περίοδο αυτή, η εταιρεία είχε μεταφέρει περισσότερους από 100.000 επιβάτες και είχε προσωπικό περίπου 250 ατόμων.

## Δρομολόγια
Οι Κρητικές Αερογραμμές εκτελούσαν προγραμματισμένα δρομολόγια μεταξύ Κρήτης και πόλεων σε Γερμανία, Ιταλία και Γαλλία.

## Στόλος
Ο στόλος των Κρητικών Αερογραμμών αποτελούνταν από πέντε αεροσκάφη Airbus A320:

* SX-BAS (S5-AAA)
* SX-BAT (S5-AAB)
* SX-BAU (S5-AAC)
* SX-BAX (N431LF, TC-ONG και N316DA)

## Παραπομπές


## Εξωτερικοί σύνδεσμοι

*Φωτογραφίες αεροσκαφών της Cretan Airlines - Airliners.net

Κατηγορία:Πρώην αεροπορικές εταιρείες της Ελλάδας
Μπιέλινα

thumb|250px|Πλατεία της Μπιέλινα. Στα δεξιά διακρίνεται το τζαμί Ατίκ, το οποίο επανακατασκευάστηκε μετά την κατεδάφισή του το 1993.
Η **Μπιέλινα** ή **Μπιγιέλινα** (Bijeljina, Бијељина) είναι πόλη και δήμος στη βορειοανατολική Σερβική Δημοκρατία, μια από τις δύο οντότητες της Βοσνίας-Ερζεγοβίνης. Με πληθυσμό 114.663 το 2013 ήταν ο πέμπτος πολυπληθέστερος δήμος στη χώρα και ο δεύτερος πολυπληθέστερος στη Σερβική Δημοκρατία μετά τη Μπάνια Λούκα. Η πόλη έχει πληθυσμό 45.291 κατοίκων (2013) και είναι η έκτη μεγαλύτερη στη χώρα (μετά τις Σαράγεβο, Μπάνια Λούκα, Τούζλα, Ζένιτσα και Μόσταρ). Η πόλη βρίσκεται στην πεδιάδα Σεμπερίγια και απέχει 6 χιλιόμετρα από τα σύνορα με τη Σερβία και 40 χιλιόμετρα από την Κροατία.

## Ιστορία
Υπάρχουν ίχνη κατοίκησης της περιοχής από τη νεολιθική εποχή, ενώ η περιοχή κοντά στα χωριά Μπάτκοβιτς και Οστογίτσεβο κατοικήθηκε από σλαβικά φύλα τον 7ο-12ο αιώνα. Η παλαιότερη αναφορά στη Μπιελίνα γίνεται το 1446. Το 1520 η περιοχή κατακτήθηκε από τους Οθωμανούς και το 1716 από τους Αυστριακούς και μετά τη διάλυση της Αυστροουγγαρίας στη Γιουγκοσλαβία.

To 1991, οι Σερβοβόσνιοι δημιούργησαν τη Σερβική Αυτόνομη Επαρχία της Βορειο-ανατολικής Βοσνίας, με έδρα τη Μπιέλινα. Το Μάρτιο του 1992 διεξήχθη δημοψήφισμα με το οποίο η Βοσνία-Ερζεγοβίνη ανακηρύχθηκε αυτόνομο κράτος, με την ένθερμη υποστήριξη των Βόσνιων και των Κροατοβόσνιων, αλλά οι Σερβοβόσνιοι απείχαν. Τις 1 και 2 Απριλίου, η Σερβική Εθελοντική Φρουρά και ο Γιουγκοσλαβικός λαϊκός στρατός κατέλαβαν την πόλη και επιδόθηκαν σε θηριωδίες. Από τη σφαγή που επικράτησε επιβεβαιώθηκαν 48-78 θάνατοι, αλλά ο πραγματικός αριθμός τους παραμένει άγνωστος. Μετά ακολούθησε εθνοκάθαρση της περιοχής, όλα τα τζαμιά γκρεμίστηκαν και δημιουργήθηκαν εννέα στρατόπεδα συγκέντρωσης. Από τους 30.000 Βόσνιους που κατοικούσαν στη Μπιέλινα μέχρι το τέλος του πολέμου είχαν μείνει μόνο 2.700. Μετά τον πόλεμο της Βοσνίας, λόγω του μεγάλου πληθυσμού μεταναστών που έφτασε στην πόλη έλαβε χώρα εντατική ανοικοδόμηση.

## Αξιοθέατα
Ανάμεσα στα αξιοθέατα της περιοχής είναι το τζαμί Ατίκ, το οποίο κατασκευάστηκε το 1520-1566, κατεδαφίστηκε το 1993 και ξαναχτίστηκε, ο σερβικός ναός του Αγίου Γεωργίου, του 1872, και το μοναστήρι Τάβνα, στο νότιο άκρο του δήμου. 

Το 1932 ιδρύθηκε στην πόλη η βιβλιοθήκη Φίλιπ Βίσνιτς. Στη πόλη λειτουργεί ένα κρατικό (ιδρύθηκε το 2011) και δύο ιδιωτικά πανεπιστήμια.

## Αδελφοποιημένες πόλεις
Η Μπιέλινα έχει αδελφοποιηθεί με τις εξής πόλεις:
* Κρούσεβατς, Σερβία
* Ρούσε, Βουλγαρία
* Κουμάνοβο, Βόρεια Μακεδονία
* Λανγκεχάγκεν, Γερμανία.

## Παραπομπές


## Εξωτερικοί σύνδεσμοι
* 
* Επίσημη ιστοσελίδα

κατηγορία:Πόλεις της Βοσνίας και Ερζεγοβίνης
κατηγορία:Πόλεις της Σερβικής Δημοκρατίας της Βοσνίας
Τάκης Τσουκαλάς

Ο **Παναγιώτης (Τάκης) Τσουκαλάς** (Σπάτα Αττικής, 22 Μαρτίου 1958) είναι Έλληνας παρουσιαστής οπαδικών τηλεοπτικών εκπομπών.

## Βιογραφικά
Γεννήθηκε και μεγάλωσε στα Σπάτα και στη συνέχεια μετακόμισε στα Καμίνια του Πειραιά, όπου ζει μέχρι και σήμερα. Υπήρξε ποδοσφαιριστής του Αήττητου Σπάτων.

Είναι οργανωμένος οπαδός του Ολυμπιακού. Η εκπομπή με τίτλο «Άντε γεια!» που παρουσιάζει, έχει ως κύριο θέμα τον σχολιασμό για διάφορα αθλήματα στα οποία αγωνίζεται ο Ολυμπιακός, με έμφαση στο ποδόσφαιρο. Αρχικά η εκπομπή έκανε πρεμιέρα το 1999 με την ονομασία «Θύρα 7». Συμπαρουσιαστής του είναι ο κουμπάρος του Άκης Βαρδαλάκης, επίσης οργανωμένος οπαδός του Ολυμπιακού.

Μετά από εκπομπή του στην τηλεόραση στις 16 Ιουνίου 2015 δέχθηκε επίθεση από αγνώστους με σιδερογροθιές έξω από το σπίτι του στα Καμίνια. Αντίστοιχα τον Απρίλιο του 2017 δέχθηκε επίθεση με σφυρί από 36χρονο με αποτέλεσμα να νοσηλευτεί σε νοσοκομείο.

## Κριτική και δικαστικές διαμάχες
Τον Νοέμβριο του 2018 σχολίασε με εκφράσεις που χαρακτηρίστηκαν ρατσιστικές από τα Ελληνικά και ξένα ΜΜΕ μέσω της εκπομπής του κατά του Θανάση Αντετοκούνμπο τον οποίο αποκάλεσε μεταξύ άλλων «πίθηκο». Στο παρελθόν είχε χρησιμοποιήσει ξανά απαξιωτικούς χαρακτηρισμούς κατά του παίκτη. Οι δηλώσεις προκάλεσαν έντονες αντιδράσεις από το ΕΣΡ. Επίσης, κατατέθηκε μήνυση από τον Παναγιώτη Δημητρά, εκ μέρους του Ελληνικού Παρατηρητηρίου των Συμφωνιών του Ελσίνκι, στο πλαίσιο του ελέγχου ρατσιστικών εγκλημάτων.

Οι δηλώσεις προκάλεσαν και την αντίδραση του αδερφού του Γιάννη Αντετοκούνμπο, που δημοσίευσε ανάρτηση στα μέσα κοινωνικής δικτύωσης κατά του ρατσισμού με αφορμή το συγκεκριμένο περιστατικό. Αντίστοιχα έπραξε και ο τότε πρωθυπουργός Αλέξης Τσίπρας που φόρεσε τη φανέλα του Θανάση Αντετοκούνμπο, ως συμπαράσταση στον καλαθοσφαιριστή. Ο Τσουκαλάς του απάντησε φορώντας μια μπλούζα με τους νεκρούς στο Μάτι Αττικής ενώ ζήτησε συγγνώμη από την οικογένεια Αντετοκούνμπο.

Λόγω του συγκεκριμένου γεγονότος, η εκπομπή του κόπηκε από το Έψιλον TV στο οποίο μεταδιδόταν. Παλιότερα, είχε αναφερθεί επίσης με σχόλια ρατσιστικά στον πρώην ποδοσφαιριστή του Παναθηναϊκού, Εμμάνουελ Ολισαντέμπε, όταν τον αποκάλεσε «αραπάκο».

Τον Οκτώβριο του 2019 και ύστερα από επεισόδια που προκάλεσαν χούλιγκαν του Ολυμπιακού στου Ρέντη κατά τη διάρκεια αγώνα της ομάδας των Νέων, σχηματίστηκε ποινική δικογραφία εις βάρος του παρουσιαστή για υποκίνηση βίας.

Στις 27 Απριλίου 2022, σε εκπομπή του μετά από τον αποκλεισμό του Ολυμπιακού από τον ΠΑΟΚ στο Κύπελλο Ελλάδας, καταφέρθηκε εναντίον των οπαδών του ΠΑΟΚ, αποκαλώντας τους «*Βούλγαρους, Σκοπιανούς, Τούρκους, γύφτους και προδότες*». Αποτέλεσμα των συκοφαντικών και ρατσιστικών δηλώσεών του, ήταν η ομάδα του ΠΑΟΚ να υποβάλει μήνυση εναντίον του Τσουκαλά, με την αιτιολογία ότι οι δηλώσεις του ενθαρρύνουν την τέλεση οπαδικής βίας.

## Παραπομπές


Κατηγορία:Έλληνες τηλεπαρουσιαστές
Γιαν φαν Έσσεν

Ο **Γιαν φαν Έσσεν** (φλαμανδικά: **Jan van Essen** (περ. 1640, Αμβέρσα - 1684 Νάπολι) ήταν Φλαμανδός ζωγράφος τοπίων με ύφος μπαρόκ.

## Βιογραφία
Ο φαν Έσσεν γεννήθηκε στην Αμβέρσα περίπου το 1640. Σύμφωνα με τον Άρνολντ Χαουμπράκεν, ο οποίος αναφέρει ότι το οικογενειακό του όνομα ήταν Σαντρόιτερ (Zantruiter ή Santruyter), ταξίδεψε με τον ζωγράφο Πίτερ Χόφμαν στην Τουρκία. Ήταν γνωστός ως τοπιογράφος.

Σύμφωνα με το Ολλανδικό Ίδρυμα Ιστορίας της Τέχνης το 1659 ήταν μαθητής του ζωγράφου Σεμπαστιέν ντε Μπρόιν (Sebastiaen de Bruyn). Στην Ιταλία έγινε μέλος των *Bentvueghels*, συντεχνίας των Φλαμανδών ζωγράφων που δραστηριοποιούνταν στη Ρώμη. Πιθανόν να είναι το ίδιο άτομο που αναφέρεται ως "Giovanni Vanes, pittore fiammingo" που ενεπλάκη σε καυγά στη Ρώμη στις 30 Οκτωβρίου 1669. Ο καλλιτέχνης απεβίωσε στη Νάπολι το 1684.

## Παραπομπές


Κατηγορία:Φλαμανδοί ζωγράφοι
Βόιτσεχ Γιασνί

Ο **Βόιτσεχ Γιασνί** (τσεχικά: Vojtěch Jasný, 30 Νοεμβρίου 1925 - 15 Νοεμβρίου 2019) ήταν Τσέχος σεναριογράφος, κινηματογραφιστής και σκηνοθέτης, που μεσουράνησε τη δεκαετία του 1960. Έχει βραβευθεί και στο Φεστιβάλ Κινηματογράφου Καννών, με Jury Prize, για την ταινία του *[[Ένας γάτος... μία ημέρα]]* (1963).
## Βιογραφία
Γεννημένος στο Κελτς στη Μοραβία, της Τσεχοσλοβακίας, υπήρξε ενεργός κυρίως τις δεκαετίες του 1950 και του 1960. Υπήρξε, επίσης, ένας από τους αρκετούς καλλιτέχνες και διανοούμενους, που άφησαν την Τσεχοσλοβακία, μετά τη σοβιετική εισβολή, ακολουθούμενοι την Άνοιξη της Πράγας, το 1968. Από εκεί και πέρα ο Γιασνί, εργάστηκε σε διάφορες Ευρωπαϊκές χώρες, όπως η Αυστρία, η Δυτική Γερμανία και η Γιουγκοσλαβία, έως ότου μετακόμισε στο Μπρούκλιν, της Νέας Υόρκης, αρχάς του 1980. Εκεί ο Γιασνί, δίδαξε σκηνοθεσία στο Πανεπιστήμιο της Κολούμπια, για αρκετά χρόνια, μαζί με τον συμπατριώτη του Μίλος Φόρμαν, ο οποίος ήταν κι αυτός καθηγητής εκεί πέρα. Ενώ, αργότερα, συνέχισε να διδάσκει στο *School of Visual Arts* και το *New York Film Academy*.

Η πιο γνωστή του ταινία, το *Ένας γάτος... μία ημέρα*, έχει αλληγορικό ύφος και αφορά μία μαγική γάτα, η οποία έρχεται σε μία μικρή πόλη της Τσεχίας, το αίτιο αυτού του ερχομού, είναι ότι η βαθύτερη φύση των κατοίκων αρχίζει και αποκαλύπτεται. Μεταξύ άλλων ταινιών του Γιασνί, όπως το *Všichni dobří rodáci*, το επίκεντρο τους είναι η δυσκολία που αντιμετωπίζουν οι Τσέχοι αγρότες υπό κομμουνιστικό καθεστώς, ενώ μετά την σοβιετική εισβολή η ταινία έγινε απαγορευμένη στην Τσεχοσλοβακία. 
## Διακρίσεις
Ο Γιασνί, κατά τη διάρκεια της καριέρας του, έτυχε πολλές διακρίσεις και βραβεία. Το 1969, πήρε βραβείο καλύτερης σκηνοθεσίας στο Φεστιβάλ Καννών, για την ταινία του *Vsichni dobrí rodáci*. Μεταξύ των Φεστιβάλ που έχει βραβευθεί είναι το Φεστιβάλ Θεσσαλονίκης το 1964, το Φεστιβάλ Πίλσεν, το 1969, το Διεθνές Φεστιβάλ Καρλόβι Βάρι, και σε αρκετά ακόμη.
## Παραπομπές

## Βιβλιογραφία
* Kdo je kdo = Who is who : osobnosti české současnosti : 5000 životopisů / (Michael Třeštík editor). 5. vyd. Praha : Agentura Kdo je kdo, 2005. 775 s. ISBN 80-902586-9-7. S. 254.
* Osobnosti - Česko : Ottův slovník. Praha : Ottovo nakladatelství, 2008. 823 s. ISBN 978-80-7360-796-8. S. 282.
* TOMEŠ, Josef, a kol. Český biografický slovník XX. století : I. díl : A–J. Praha ; Litomyšl : Paseka ; Petr Meissner, 1999. 634 s. ISBN 80-7185-245-7. S. 591.
## Εξωτερικοί σύνδεσμοι
* Jasný's Faculty Profile at SVA
*Vojtech Jasny - a filmmaker in different eras
* Βόιτσεχ Γιασνί στο MUBI

Κατηγορία:Τσέχοι σεναριογράφοι
Κατηγορία:Κινηματογραφιστές
Κατηγορία:Τσέχοι σκηνοθέτες κινηματογράφου
Κατηγορία:Τσεχοσλοβάκοι σκηνοθέτες κινηματογράφου
Με κομμένη την ανάσα (ταινία, 1960)

Το ***Με κομμένη την ανάσα*** (πρωτότυπος τίτλος: ***À bout de souffle***, αγγλ. ***Breathless***) είναι γαλλική περιπέτεια του 1960 σε σκηνοθεσία και σενάριο Ζαν-Λυκ Γκοντάρ. Πρωταγωνιστούν οι Ζαν Πολ Μπελμοντό και Τζιν Σίμπεργκ  Πρόκειται για την πρώτη ταινία μεγάλου μήκους που σκηνοθέτησε ο Γκοντάρ στην οποία ο Μπελμοντό έκανε το ντεμπούτο του ως ηθοποιός.

Η ταινία αποτελεί πρώιμο δείγμα του γαλλικού νέου κύματος και μαζί με τα *[[Τα 400 χτυπήματα|400 χτυπήματα]] (Les Quatre Cents Coups)* του Φρανσουά Τρυφώ και *το [[Χιροσίμα, αγάπη μου]]* *(Hiroshima, Mon Amour),* που γυρίστηκαν έναν χρόνο νωρίτερα, επέφερε παγκόσμια αναγνώριση αυτού του νέου είδους κινηματογράφηση*ς.*  
Η Αμερικανίδα κριτικός κινηματογράφου της εποχής, 
Πωλίν Κάελ, την χαρακτήρισε ως την πιο σημαντική ταινία του Νέου Κύματος που έφτασε στις Ηνωμένες Πολιτείες.

## Πλοκή
Ένας απατεώνας, Ο Μισέλ Πουακάρ (Ζαν Πολ Μπελμοντό) κλέβει ένα αμερικανικό αυτοκίνητο στη Μασσαλία και ξεκινά για το Παρίσι. Μέσα στο αμάξι ανακαλύπτει ένα πιστόλι και διασκεδάζει παίζοντας και σκοπεύοντας τα αυτοκίνητα με τα οποία διασταυρώνεται. Μέχρι τη στιγμή που πέφτει σε ένα μπλοκ αστυνομικών και για να το αποφύγει πατάει γκάζι, αλλά οι μοτοσικλετιστές τον ακολουθούν. Στρίβει σ' έναν παράπλευρο δρόμο, νομίζοντας ότι ξέφυγε, αλλά πέφτει πάνω σ' έναν αστυνομικό και χωρίς να σκεφτεί, τον πυροβολεί και τον σκοτώνει. Και φεύγει τρέχοντας, πεζός, φορώντας μονάχα το πουκάμισό του. Κάποτε φτάνει απελπισμένος και κυνηγημένος μέχρι το Παρίσι και συναντά μια πανέμορφη Αμερικανίδα, την Πατρίτσια (Τζιν Σίμπεργκ), με την οποία είχε σχέση στο παρελθόν, που πουλά φύλλα της *Χεράλντ Τριμπιούν* στα Ιλίσια Πεδία. Ενώ ο Μισέλ καταζητείται από την αστυνομία, προσπαθεί να κάνει την Πατρίτσια να τον αγαπήσει και να το σκάσει μαζί του για την Ιταλία.

## Παραπομπές


## Εξωτερικοί σύνδεσμοι
*

Κατηγορία:Γαλλικές ταινίες της δεκαετίας 1960
Κατηγορία:Ταινίες του 1960
Κατηγορία:Γαλλικές δραματικές ταινίες
Κατηγορία:Γαλλόφωνες ταινίες
Κατηγορία:Αγγλόφωνες ταινίες
Κατηγορία:Σκηνοθετικό ντεμπούτο σε ταινίες
Κατηγορία:Γαλλικές ασπρόμαυρες ταινίες
Κατηγορία:Ταινίες σε σκηνοθεσία Ζαν-Λυκ Γκοντάρ
Κατηγορία:Γαλλικές αστυνομικές ταινίες
Τετραζάνιο

Το **τετραζάνιο** είναι ανόργανη χημική ένωση, με μοριακό τύπο **[[Άζωτο|N]]<sub>4</sub>[[Υδρογόνο|H]]<sub>6</sub>,** αλλά χρησιμοποιείται και ο ημισυντακτικός τύπος **NH<sub>2</sub>ΝΗNHNH<sub>2</sub>**. Το τετραζάνιο είναι το τέταρτο απλούστερο μέλος της ομόλογης σειράς των άκυκλων αζανίων. Εκτός από τη «μητρική» ένωση, ο όρος «τετραζάνιο» επεκτείνεται επίσης σε μια σειρά «θυγατρικών» (δηλαδή παράγωγων) ανόργανων και οργανικών ενώσεων που περιέχουν τον τετραζανικό σκελετό, δηλαδή έχουν γενικό τύπο N4R6, όπου τα όχι απαραίτητα ίδια R υδρογόνο, αλογόνο ή μονοσθενείς ρίζες. Επίσης, δύο ή και τρία R, μπορούν να αντικατασταθούν από δισθενείς ρίζες, σχηματίζοντας έτσι και ομοκυκλικά τετραζάνια.

## Διάσπαση
Το τετραζάνιο διασπάται αυθόρμητα σε τριαζένιο και αμμωνία:
\mathrm{NH_2NHNHNH_2 \xrightarrow{} NH_2N=NH + NH_3}


## Παραπομπές και σημειώσεις


Κατηγορία:Υδρίδια
Κατηγορία:Αζάνια
Κατηγορία:Ασταθείς ενώσεις
Κατηγορία:Μητρικές ενώσεις
Κατηγορία:Ανόργανες ενώσεις του αζώτου